香港政府公務員建屋合作社

香港政府公務員建屋合作社，簡稱公務員合作社、公務員樓，係戰後香港公務員嘅房屋福利。1950年代，香港政府推出咗長俸公務員房屋福利計劃，公務員合作社係其中一環。由至少10個公務員組成合作社，之後政府以優惠價錢批地畀合作社起樓，政府重會借錢畀合作社嚟交地價同建築費。計劃喺1970年代停過，到1980年代又開始返，最後到80年代中期先至真正取消。期間總共成立咗238個合作社，起咗5000幾個單位。

歷史 
1952年，香港政府為咗提供畀本地公務員房屋福利1956年，作為第一個試點嘅西環寶翠園落成。

1987年，為咗回應合作社社員嘅要求，政府推出咗合作社解散嘅機制，訂明要全體社員同意，合作社先可以解散，後來到1993年，門檻調低到75%社員支持就可以解散。喺2016年嘅立法會文件顯示，全香港仍然有52個合作社未解散。

1990年代開始，隨住合作社解散，一啲公務員樓開始畀發展商收購重建，最出名嘅例子就係第一個落成嘅項目寶翠園。而合作社業權同埋補地價問題，令公務員樓重建速度緩慢，土瓜灣美善同道、九龍塘、西灣河等地仍然有好多公務員樓。

值得一提嘅係，政府喺1960年代有另一個叫做「政府為公務員興建樓宇計劃」，計劃得兩個項目落成，雖然來自唔同計劃，但一般大眾都叫佢哋做公務員樓。

分佈 
238個合作社總共有245幢樓，大部分用喺市區，尤其是九龍城區佔最多：

中西區：10
 灣仔區：34
 東區：49
 南區：7
 油尖旺區：16
 深水埗區：17
 九龍城區：108
 觀塘區：1
 荃灣區：1
 葵青區：1
 沙田區：1

寶翠園
 昇御門
 一號九龍山頂
 香島

香港政府
香港房屋
香港公務員